cyanic-selkie/wikianc huggingface dataset:
Rongorongo
Piirteet
Todennäköisintä lienee, että rongorongo on melko pitkälle kehittynyttä kirjoituksen esimuotoa, joka sisältää sekä foneettisia että kuvaelementtejä, mutta se ei ole vielä varsinaista kirjoitusta. Venäläisen tutkijaryhmän, joukossa mayojen hieroglyfejä tulkinnut Juri Knorosov, mukaan rongorongoa voidaan verrata Egyptin hieroglyfikirjoitukseen sen varhaisessa kehitysvaiheessa.
Tosiasioita Suomesta
Tosiasioita Suomesta (Fakta om Finland) on norjalaisen Erlend Loen kirjoittama romaani, joka ilmestyi vuonna 2001. Kirjan suomensi Outi Menna, ja sen suomalainen kustantaja on Like.
Suomi kesäolympialaisissa 2016
40px|Pöytätennis Pöytätennis
Benedek Oláh saavutti olympiapaikan Rioon karsinnoista keräämillään pisteillä, jotka nostivat hänet olympiakisoihin maailmanlistan perusteella. Oláhin pöytätennispaikka oli Suomen historian ensimmäinen. Oláh voitti ensimmäisen ottelunsa singaporelaisvastustajaa vastaan 4–1 mutta hävisi toisella kierroksella maailmanlistalla häntä korkeammalla olleelle tanskalaiselle 0–4.
40px|Uinti Uinti
Miehet
40px|Telinevoimistelu Telinevoimistelu
Huhtikuussa 2016 Oskar Kirmes voimisteli kuusiottelussa Rion olympiakarsinnoissa ennätyspisteensä 84,999. Tulos varmisti Suomelle ensimmäisen miestelinevoimistelun olympiapaikan 44 vuoteen (Mauno Nissinen 1972). Kirmes voimisteli kuusiottelun karsinnassa rekillä tulleita vähennyksiä lukuun ottamatta hyvin, yli 84,000 pisteen sarjan ja sijoittui 35:nneksi. Permannolla hän oli koko karsinnan 19:s.
40px|Yleisurheilu Yleisurheilu
Suomalaisyleisurheilijoista IAAF:n tulosrajan määräajassa rikkoivat:
1524 Joensuu
1524 Joensuu on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty suomalaisen kaupungin mukaan.
Kotkan vaakuna
right|thumb|150px|Kotkan vaakuna. Kotkan vaakuna on Kotkan kaupungin tunnus. Kaupunki perustettiin vuonna 1879 ja ensimmäinen vaakuna vahvistettiin vuonna 1881. Kotkan kaupunginvaltuusto joutui kuitenkin uudistamaan vanhaa vaakuna vuonna 1954, koska se ei täyttänyt heraldisia vaatimuksia. Uuden vaakunan suunnitteli Olof Eriksson vuonna 1957, Eriksson säilytti uudessa vaakunassa kaupungin nimeen viittaavan kotkan päätunnuskuvana. Nykyisen vaakunan kuvista ankkuri kuvastaa Kotkan merkitystä satamakaupunkina ja Merkuriuksen sauva kauppaa, teollisuutta ja liikennettä.
Transhumanismi
Yleistä
Transhumanistit tukevat yleisesti nousevia teknologioita, joista monet ovat kiistanalaisia, kuten nanoteknologia, bioteknologia, informaatioteknologia, kognitiivinen tiede, kryoniikka ja hypoteettiset tulevaisuuden teknologiat kuten ihmistä laajempaan ajatteluun pystyvä tekoäly ja mielen siirto.
Teoria ja käytäntö
Käytännöllisemmällä tasolla transhumanistit yleensä kannattavat elämäntyylejä, joiden katsovat edistävän pitkää ikää, fyysistä hyvinvointia ja kognitiivista suorituskykyä, suosien myös marginaalisempia valintoja kuten kehonmuokkausta ja nootropiineja. Monet aktivistit pyrkivät edistämään transhumanististen päämäärien saavuttamista suoralla tutkimus- ja kehitystyöllä, tai epäsuorasti lahjoittamalla rahaa Methuselah Mouse Prizen tapaisiin hankkeisiin. Globaalit ja kansalliset foorumit ja yhteisöt tukevat transhumanistien välistä keskustelua ja yhteistyötä.
Harmaakuvemyyrä
Tuntomerkit
Harmaakuvemyyrän ruumiin pituus on 6,5–13,5 senttiä, häntä 2–4 senttiä ja paino 10–60 g. Sen selän väritys on punaruskea, kyljet hopeanharmaat ja vatsa vaaleanharmaa.
Rod Robbie
Roderick George "Rod" Robbie OC (1928 – 4. tammikuuta 2012) oli kanadalainen arkkitehti. Hänen työtään ovat esimerkiksi Toronton Rogers Centre ja Kanadan paviljonki maailmannäyttelyssä 1967. pienoiskuva|Rod Robbien suunnittelema Rogers Centre Torontossa avattiin 1989. Robbie syntyi Poolessa, Englannin Dorsetissa ja muutti Kanadaan 1956. Hänet nimitettiin vuonna 2003 Kanadan ritarikunnan upseeriksi. Lisäksi hän kuuluu fellow-jäsenenä Kanadan kuninkaalliseen arkkitehtuuri-instituuttiin. Robbie ja hänen vaimonsa olivat aktiivisia politiikassa ja osallistuivat Kanadassa ydinaseiden vastaiseen liikkeeseen.
Luonnonkuidut
Luonnonkuitu on kuitu, jota ei ole luotu kemiallisesti. Luonnonkuitujen alkuperä on kasvi- tai eläintuote. Eläinkuidut valmistetaan yleensä erilaisten eläinten karvasta, mistä poikkeuksena on lähinnä silkkiperhosten toukkakoteloista kehrättävä silkki. Kasvikuituja valmistetaan erilaisista kasvinosista kuten varresta ja lehdistä. Myös muuntokuidut valmistetaan luontoperäisistä aineista kuten puusellusta, mutta teollisen kemiallisen prosessin vuoksi ne lasketaan tekokuituihin.
Kasvikuidut jakautuvat esimerkiksi runkokuituihin (pellava, hamppu, rami ja nokkonen), siemenkuituihin (puuvilla), lehtikuituihin (sisali ja manilla) sekä hedelmäkuituihin (kookos). Muita kasvikuituja ovat esimerkiksi juutti ja tupasvilla.
Tupos
Historiaa
Suoviljely aloitettiin 1700-luvulla. Yli 200 neliökilometrin kokoinen niittyalue, joka koostui heinästä, sarasta ja pensaista ulottui aina Kempeleen ja Tyrnävän kuntien puolelle. Ensimmäiset asutukset Tupoksessa tapahtuivat 1800-luvulla. Tuolloin talot rakennettiin puusta. Jos puutavara oli loppunut, käytettiin rakentamiseen "mättäistä, turppaista" eli turvetta.
Irja Rane
Vuonna 1996 Rane sai Finlandia-palkinnon kirjastaan Naurava neitsyt.
Chōonpu
280px|pienoiskuva|Vaakasuuntainen chōonpu 280px|pienoiskuva|Chōonpun käyttö hiragana-tavuaakkosten yhteydessä: rāmen kirjoitettuna chōonpulla
IRC-botti
Botnet
Botnettejä käytetään myös muun kuin käyttäjätietojen jakamiseen. Esimerkiksi kanavan muutettu käyttäjärajoitus (limit) voidaan välittää kanavan kaikille boteille botnetin kautta. Tai idle-kick -aikaa voidaan vaihtaa ja botnetin kautta kaikki kanavan botit saavat uudet tiedot. Botteja voidaan asettaa käynnistämään uusia botteja, jos jokin botti kanavalla tulee toimintakelvottomaksi tai häviää.
Peter Opiyo
Peter Opiyo (s. 1. elokuuta 1992 Kenia) on kenialainen jalkapalloilija, joka pelasi Suomessa Veikkausliigaa FF Jaron riveissä. Pelipaikaltaan hän on keskikenttäpelaaja. Nyt pelaa Turkmenistanin mestaruussarjassa Altyn Asyrin riveissä.
Shade, the Changing Man
Taustaa
Shadelle tarjotaan teknistä apua, jotta hän voi palata Metaan vastineeksi avustaan ​​tehtävissä. Shade tekee yhteistyötä, vaikka hän ei ole aivan varma, onko Maan tekniikka tehtävänsä mukainen. Shade käyttää aikaa myös auttaakseen entistä Squad-jäsentä Mindboggleria, joka oli kuollut numerossa 2 ja josta tuli sitten Ifrit, Onslaughtin digitalisoitu liittolainen.
Marquess
Suomessa Marquessin single ”Vayamos Companeros” nousi parhaimmillaan singlelistan neljännelle sijalle vuonna 2007.
Vuoden 1936 kesäolympialaisten mitalitaulukko
Mitalitaulukko
thumb|right|170px|Saksalainen telinevoimistelija [[Alfred Schwarzmann voitti Berliinissä viisi olympiamitalia.]] thumb|right|170px|Alankomaiden [[Rie Mastenbroek oli kolmella kulta- ja yhdellä hopeamitalillaan Berliinin olympiakisojen menestynein uimari.]]
Annikki Sankari
Sankari julkaisi esikoisteoksensa, romaanin Punaiset maariankämmekät, vuonna 1948. Hän kuvasi romaaneissaan maaseutuelämää ja vahvoja naishahmoja.
Tekniikka
Tekniikka-käsitteestä ja sanan ”tekniikka” alkuperästä
Sanan ”tekniikka” alkuperä on klassisen kreikan sana tekhne, joka merkitsi vapaiden miesten työtä ja taitoja. Englannin kielessä sanalle tekniikka ei ole suoraa vastinetta, vaan siellä termi engineering tarkoittaa teknisten toimintojen toteuttamista, mikä suomennetaan usein sanalla suunnittelu. Englannin technique tarkoittaa tapaa, jolla jokin asia tehdään ja se on suppeampi käsite. Englannin technology, joka on tietoa rakenteista, laitteista, työkaluista ynnä muusta sellaisesta ja sisältää myös niiden käytön, on jossain tapauksissa hyvä käännös.
Tekninen tieto ja taito
Tekninen tietämys sisältää paljon yksinkertaistettuja kokemusperäisiä laskentakaavoja, mitoitusohjeita, standardeja ja sääntöjä, joiden tieteellinen selityskyky on vajavainen mutta, joilla pystytään saavuttamaan haluttu lopputulos. Hyvä esimerkki tästä on kitkakerroin ja siihen pohjautuva mitoitus, joka on riittävä useiden koneiden rakentamiseen. Syy tähän käytäntöön on tekniikan jo varhaishistoriasta alkanut läheinen suhde ihmisten toimeentuloon. Hengissä pysymisen vuoksi tärkeämpi tavoite on saada koneet ja työkalut toimimaan ja vasta toissijaisesti ymmärtää miksi kone toimii. Todellisuuden monimutkaisuus pakottaa myös yksinkertaistuksiin, sillä tarkoista, kaiken huomioon ottavista laskelmista tulee helposti ylivoimaisia.
Latvialaiset eurokolikot
Eurokolikoissa arvo- eli klaavapuoli on kaikissa euromaissa samanlainen, mutta kääntö- eli kruunapuolen jokainen euromaa suunnittelee itse omille kolikoilleen. Latvian yhden, kahden ja viiden sentin kolikoissa on kuvattuna Latvian pienempi vaakuna. Kymmenen, kahdenkymmenen ja viidenkymmenen sentin eurokolikoissa on kuvattuna Latvian suurempi vaakuna. Yhden ja kahden euron kolikoissa on kuvattuna latvialainen nainen, lempinimeltään Milda. Kruunapuolella on kaikissa kolikoissa lisäksi EU:n kaksitoista tähteä ja kolikon lyöntivuosi sekä maan nimi, senttiarvoisissa kolikoissa lyhyessä muodossa "LATVIJA" ja euroarvoisissa pitkässä muodossa "LATVIJAS REPUBLIKA".
Esko Könönen
Ura ja saavutukset
Hän teki lukuisia levytyksiä, toimi tanssimuusikkona, harmonikansoiton opettajana, sekä kotimaan lisäksi konsertoi Yhdysvalloissa, Neuvostoliitossa ja Saksassa. Esko Könönen piti omien sanojensa mukaan klassisesta ja ranskalaisesta musette-musiikista, mutta perheen elatuksen vuoksi joutui soittamaan pääosin tanssimusiikkia. Youtubessa on hänen esittäminään mm. kaksi musette-valssia, Soir de Paris ja Teema tv-sarjasta Komisario Maigret, jotka hän levytti 1960-luvun jälkipuoliskolla nuoremmalta mestarilta Kaarlo Vihiseltä lainaamallaan, tiettävästi Suomen ainoalla erikoisrakenteisella Scandalli Professional- harmonikalla. Hän soitti myös oman trionsa kanssa johon hänen lisäkseen kuuluivat veljensä Lasse Könönen ja Erkki Ihalainen. Hän soitti myös duettoja Taito Vainion ja Kaarlo Vihisen kanssa. Lisäksi hän sävelsi muutamia harmonikkakappaleita.
Urbain Le Verrier
Le Verrier kuoli Pariisissa 66-vuotiaana.
Parafyleettinen ryhmä
Hyvänä esimerkkinä voidaan pitää perinteistä matelijoiden luokkaa (Reptilia), joka sisältää matelijoiden kantamuodon ja kaikki siitä polveutuneet matelijalajit, niin elävät kuin sukupuuttoon kuolleet, mutta se sulkee pois linnut, ja on siten parafyleettinen (toiset matelijat ovat läheisempää sukua linnuille kuin toisille matelijoille). Sen sijaan matelijoiden ja lintujen muodostama Sauropsida-kladi on monofyleettinen.
Alice by Heart
Tuotannot
Alice by Heartin maailman ensi-ilta oli 21. maaliskuuta 2018 osana MCC:n avajaiskautta teatterin uusissa pysyvissä Off-Broadway -tiloissa. Roolitus paljastettiin 23. lokakuuta. Esityksen ohjasi Jessie Nelson ja koreografioi Rick ja Jeff Kuperman. Lavastuksen suunnitteli Edward Pierce, puvustuksesta vastasi Paloma Young ja valotekniikasta huolehti Bradley King.
Vastaanotto
Musikaalin Off-Broadway-tuotanto sai vaihtelevia arvosteluja. Esityksen visuaalisia puolia ylistettiin mutta tarinaa myös kritisoitiin sekavaksi ja hämmentäväksi, sillä toisen maailmansodan pommitusten ja Liisan seikkailut ihmemaassa-sadun rinnakkaisuuksia oli välillä hankala ymmärtää. Negatiivisen sävyisiä vertailuja tehtiin myös Sheikin ja Saterin aikaisempaan hittimusikaaliin, Kevään Heräämiseen joka on teemoiltaan hyvin samanlainen Alice by Heart-musikaalin kanssa.
Lehtiselleri
Lehtiselleri, myös varsi- tai ruotiselleri, (Apium graveolens var. dulce) on sellerin muunnos. Se on ruokakasvi, joka on kotoisin Italiasta. Se ei muodosta mukulaa kuten sukulaisensa mukulaselleri; sen syötävä osa ovatkin lehdet ja lehtiruodit, jotka korjataan myöhään syksyllä. Lehtiselleri on melko hidaskasvuinen, kaksivuotinen kasvi, joka tarvitsee pitkän kasvukauden. Lehtisellerin maku on makeahko, miedompi kuin mukulasellerillä.
Wi (kana)
Alkuperä
Hiragana ゐ on johdettu man'yōgana-merkistön kautta kanjista 為 ja katakana ヰ kanjista 井.
Latinisaatio
Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « wi ».
Kårkulla (Kemiö)
Kårkulla on kylä Kemiönsaaren kunnassa. Kylä sijaitsee Kemiön kirkonkylän kaakkoispuolella.
Suomi 1980-luvulla
Sisäpoliittisesti merkittävimpiä tapahtumia oli presidentti Urho Kekkosen eroaminen terveyssyistä presidentin virasta vuonna 1981 ja Mauno Koiviston valitseminen presidentiksi vuonna 1982. Sisäpolitiikassa vallitsi konsensus (eli 'yhteisymmärrys', 'yksimielisyyspolitiikka'), ilman suuria poliittisia kiistoja. Suomessa vallitsi vielä 1980-luvulla suomettumisen aika, joka päättyi lopullisesti vasta Neuvostoliiton hajoamiseen vuonna 1991. Suomen ja Neuvostoliiton välisen YYA-sopimuksen voimassaoloa pidennettiin 20 vuodella vuonna 1983. Samalla kuitenkin jo lähennyttiin Eurooppaa: vuonna 1981 Suomessa otettiin muun Euroopan tyyliin käyttöön kesäaika ja vuonna 1989 Suomesta tuli Euroopan neuvoston jäsen. Vuodesta 1961 Euroopan vapaakauppajärjestön (EFTA) liitännäisjäsenenä ollut Suomi liittyi järjestön täysjäseneksi vuonna 1986.
Eduskunta ja puolueet
Suomen sisäpoliittista valtaa hallitsi SDP koko vuosikymmenen ajan. Myös SKDL:llä oli merkittävä valta eduskunnassa ja vihreän liikkeen kannatus suureni. 1980-luvun pääministereitä olivat Mauno Koivisto (1979−1982), Kalevi Sorsa (1982−1987) sekä Harri Holkeri (1987−1991). Vuosina 1983−1987 istuneesta Sorsan neljännestä hallituksesta tuli Suomen siihen saakka pitkäikäisin hallitus sen lyötyä Kivimäen hallituksen ikäennätyksen vuodelta 1936. Vuonna 1987 perustetun Holkerin sinipunahallituksen aikana nousukausi alkoi huipentua talouden ylikuumenemiseen. Tuolloin valtiovarainministerinä toimi Erkki Liikanen, myöhempi Suomen Pankin pääjohtaja.
Kunnat
Suomeen syntyi pitkän tauon jälkeen kymmenen uutta kaupunkia vuoden 1986 alussa. Tällöin Alajärven, Jämsänkosken, Kannuksen, Kauhavan, Keuruun, Kuhmon, Laitilan, Oriveden, Saarijärven ja Ähtärin kunnat muuttuivat kaupungeiksi.
Poliittiset uudistukset
Vuonna 1988 naiset pääsivät ensimmäistä kertaa evankelis-luterilaisen kirkon papin virkaan. Jo samana vuonna nimitettiin Suomen ensimmäinen naiskirkkoherra, kun Sirkka-Liisa Enqvististä tuli Lemlandin ja Lumparlandin seurakunnan kirkkoherra. Suomeen saatiin myös uusi sukunimilaki ja tasa-arvolaki. Sukunimilain myötä avioliittoon menevä naisen ei ollut enää pakko vaihtaa sukunimeään miehensä sukunimeksi, toisin kuin aiemmin.
Väestönmuutokset
Suomalaisten kokonaishedelmällisyys oli vuosina 1980–1987 keskimäärin noin 1,66; korkeimmillaan se oli vuonna 1983 noin 1,74. Kokonaishedelmällisyysluku oli hieman matalampi kuin 2000-luvulla, mutta hieman korkeampi kuin 2010-luvun jälkipuoliskolla. Lapsia syntyi kuitenkin kaikkiaan enemmän kuin 2000-luvulla, sillä hedelmällisessä iässä olevia naisia oli enemmän. Vuosittain syntyi keskimäärin noin 63 000 lasta. Kuolleisuus oli vuonna 1980 9,3 promillea ja vuonna 1988 9,9 promillea. Vuosittain kuoli keskimäärin noin 45 000 ihmistä. Imeväiskuolleisuus vaihteli vuosina 1982–1987 5,4 promillesta 6,5 promilleen, ja oli eräs maailman alhaisimmista. Toisen maailmansodan jälkeiset suuret ikäluokat olivat vuosikymmenen aikana 30–45-vuotiaita.
Talouselämä
Markka oli pieni, epävakaa ja keinottelulle altis valuutta. Inflaatio nakersi sen arvoa etenkin vuosikymmenen alussa. Suomessa ei ole mitattu yli kymmenen prosentin vuosi-inflaatiota sitten vuoden 1981.
Lentoliikenne
Lentoliikenteen matkustajamäärät tuplaantuivat 1980-luvulla: vuonna 1980 Suomen lentoasemien matkustajamäärä oli noin 5,1 miljoonaa ja vuonna 1989 jopa 10,1 miljoonaa. Kotimaanlentojen matkustajamäärät lisääntyivät noin 50 prosenttia ja ulkomaanlentojen matkustajamäärät lähes kolminkertaistuivat. Matkustajalentoliikenteen kokonaissuorite vuonna 1987 oli 773 miljoonaa henkilökilometriä, mikä oli yli kaksi kertaa enemmän kuin vuonna 1977. Yhteydet Aasian maihin paranivat: Finnair aloitti suorat lennot Helsinki-Vantaalta Tokioon 1983 ja Pekingiin 1988.
Liikenneturvallisuus ja ympäristövaikutukset
1970-luvun liikenneturvallisuuden nopean myönteisen kehityksen jälkeen tieliikennekuolemat ja -loukkaantumiset lisääntyivät jälleen huolestuttavasti 1980-luvulla. 1980-luvun aikana liikennekuolemien vuosittainen määrä nousi noin 550:stä 700:n tietämille. Loukkaantumisia vuosikymmenen alussa oli vuodessa noin 9 000 ja lopussa noin 12 000. Syynä tähän pidettiin yleisen välinpitämättömyyden lisääntymistä. Presidentti Mauno Koivisto ilmaisi vuoden 1987 uudenvuodenpuheessaan huolestumisensa vastuuttomuuden lisääntymisestä tieliikenteessä ja vaati kovempia toimia rattijuoppoutta vastaan.
Vuoden 1982 tieliikennelain nojalla suojakypärän käyttö tuli pakolliseksi moottoripyöräilijöiden lisäksi myös mopoilijoille. Samoin valojen käyttö moottoriajoneuvoissa kaikkina vuorokaudenaikoina säästä riippumatta tuli pakolliseksi. Turvavyöt tulivat pakolliseksi varusteeksi uusien henkilöautojen takaistuimelle vuonna 1981, ja niiden käyttö henkilöauton takaistuimella tuli pakolliseksi vuonna 1987.
Uskonto
Yhdysvaltalaisen L. Ron Hubbardin perustama skientologia rantautui Suomeen 1980-luvun alussa. Suomen skientologiakirkko merkittiin yhdistysrekisteriin vuonna 1983. Tavallisia suomalaisia skientologiakirkko lähestyi jakamalla postiluukuista Persoonallisuustesti-nimistä kaavaketta. Liikkeen kannatus jäi Suomessa vähäiseksi paljolti sen saaman kielteisen julkisuuden vuoksi.
Lastenohjelmat
Lastenohjelmista suosituimpia olivat jo edellisellä vuosikymmenellä TV2:lla aloittanut Pikku Kakkonen sekä vuosikymmenen jälkipuoliskolla, jokseenkin samaan aikaan TV1:llä esitetty Puoli kuusi.
Klassinen musiikki
Huomattavimpia 1980-luvulla kantaesitettyjä kotimaisia oopperoita olivat Jorma Panulan Jokiooppera ja Aulis Sallisen Kuningas lähtee Ranskaan. Jean Sibeliuksen ainoa ooppera, vuonna 1896 kantaesitetty Neito tornissa (Jungfrun i tornet) tuli uudelleen päivänvaloon vuonna 1981.
Iskelmä
Suomalaisella musiikkikentällä iskelmä, pop ja rock olivat 1980-luvulle tultaessa toimineet melko erillään; niillä oli kullakin ollut oma yleisönsä, omat tekijänsä ja kappaleilla omat sisältönsä. 1970-luvun loppupuolen humppavillitys oli hiipunut 1980-luvun alkuun mennessä, ja suomirockin kaupallisen menestyksen varjossa perusiskelmä joutui ylenkatsotuksi. Vanhojen tekijöiden, kuten Toivo Kärjen, oli entistäkin vaikeampaa saada töitään kuuluville ja näkyville. Asiaa synkensi se, että monet rockmusiikin tekijät halveksivat iskelmiä avoimesti. Peter von Bagh ja Ilpo Hakasalo julkaisivat suomalaisen kevyen musiikin historiaa kartoittaneen Iskelmän kultaisen kirjan vuonna 1986 tilanteessa, jossa suomalaisen iskelmän kriisi oli syvimmillään.
1970-luvun lopulla muotiin tulleiden itsetilitysiskelmien suosio jatkui vielä 1980-luvun puolella. Syrjäytyneiden ja avioeron kokeneiden, kaljakuppiloissa aikaansa viettäneiden miesten tunteita tulkinneita kappaleita olivat Reijo Kallion Viikonloppuisä ja Ahti Lammen Elämän valttikortit, jotka molemmat ilmestyivät vuonna 1980. Säveltäjä Heikki Annala ja sanoittaja Vexi Salmi olivat alun perin tarkoittaneet Elämän valttikortit kärjistetyksi parodiaksi, mutta kuuntelijat ottivat kappaleen tosissaan.
Suomi Euroviisuissa
1980-luvulla Suomi osallistui Eurovision laulukilpailuun. joka vuosi. Mieleenpainuvimpia tapauksia ovat vuoden 1982 Euroviisut, joissa Kojo edusti Suomea kappaleella Nuku pommiin sijoittuen viimeiselle sijalle saamatta yhtäkään pistettä, sekä vuoden 1989 Euroviisut, joissa Suomen edustuskappale oli Anneli Saariston La dolce vita. La dolce vita oli vuoteen 2006 asti Suomen paras sijoitus suhteessa osallistujamaiden määrään; se tuli seitsemänneksi saaden 76 pistettä. Myös Kirkan Hengaillaan (1984) ja Sonja Lumpeen Eläköön elämä (1985) pärjäsivät kohtalaisen hyvin: molemmat tulivat yhdeksänneksi. Laulukieli ei ollut vielä vapaa, kaikki esiintyivät suomen kielellä.
Terveys
Yhdysvalloissa vuonna 1981 tunnistettu uusi sairaus AIDS herätti vuosikymmenen aikana pelkoa myös Suomessa. Yhdysvaltalaisten infektiolääkärien tapaamisessa helmikuussa 1982 oli mukana myös suomalainen iho- ja sukupuolitautien erikoislääkäri Sirkka-Liisa Valle. Seuraavan vuoden keväällä Valle tunnisti ensimmäisen suomalaisen AIDS-tapauksen eräästä hänen vastaanotolleen tulleesta potilaasta jo ilman tarkempia tutkimuksia.
Edward Yang
Yang oli myös Yhdysvaltojen kansalainen ja asui Kalifornian Beverly Hillsissä. Hän oli naimisissa pianisti Kaili Pengin kanssa, joka teki musiikin Yangin viimeiseksi jääneeseen elokuvaan 1 + 2. Yang kuoli maksasyöpään 59-vuotiaana.
Barbu Știrbey
Prinssi Barbu Alexandru Știrbey (4. marraskuuta 1872, Buftea – 24. maaliskuuta 1946 Bukarest) oli romanialainen liikemies ja poliitikko, joka toimi kuukauden ajan kesäkuussa 1927 kuningas Ferdinand I:n hallitsijakauden viimeisenä pääministerinä. Prinssi Știrbey toimi vielä keväällä 1944 rauhantunnustelijana ja syyskuussa 1944 välirauhan tehneen valtuuskunnan johtajana Moskovassa.
Wa (kana)
Alkuperä
Hiragana わ ja katakana ワ on johdettu man'yōgana-merkistön kautta kanjista 和.
Eino Salakka
Salakka käsitteli omaelämäkerrallisissa teoksissaan vuosina 1936–1939 vanhassa Valamon luostarissa Laatokalla viettämäänsä aikaa sekä myös sodanjälkeistä evakkoelämää.
Sebastian Rudy
Seurajoukkueura
Kaudeksi 2017–2018 Rudy siirtyi Hoffenheimista suurseura Bayern Müncheniin. Kolmen vuoden sopimuksen tehnyt Rudy siirtyi Bayerniin ilmaiseksi. Hän voitti kaudella 2017–2018 Bundesliigan mestaruuden. Pelaamissaan 25 ottelussa hän teki yhden ja syötti neljä maalia. Hän voitti myös DFL-Supercupin. Mestarien liigassa hän pelasi viisi ottelua. Yhden Bayern-kauden jälkeen hän siirtyi Schalke 04:ään 16 miljoonalla eurolla. Kaudella 2018–2019 hän pelasi 21 ottelua Bundesliigassa ja neljä Mestarien liigassa. Kauden 2019–2020 hän oli lainalla vanhassa seurassaan Hoffenheimissa ja pelasi Bundesliigassa 32 ottelua, joissa hän teki yhden maalin.
Jääkiekon SM-liigan pudotuspelit 2019
Pelicans – HIFK
<section begin="puolivälierä2"/>
Tappara – HPK
<section begin="välierä2"/>
Ampumakoe
Kokeen suorittaminen
Kokeessa ammutaan 90 sekunnin sisällä neljä laukausta paikoillaan olevaan maalikuvioon, joko pysty- polvi- tai istuma-asennosta 75 metrin etäisyydeltä. Makuuasento ei ole sallittu. Aika alkaa ensimmäisestä laukauksesta. Ammunnan aikana saa käyttää tukea, kunhan asetta ei lukita mekaanisesti alustaan.
Lomana LuaLua
LuaLuan veli Kazenga ja serkut Trésor Kandol ja Yannick Bolasie ovat myös jalkapalloilijoita.
Sears Holdings
Vuonna 2007 Sears Holdings yhtiöitti kolme tärkeintä omaa tuotemerkkiään – Kenmore-kodinkoneet, Craftsman-työkalut ja DieHard-autonakut – omaksi KCD-yhtiökseen. Vuonna 2017 maailman suurin työkaluvalmistaja Stanley Black & Decker osti Craftsman-tuotemerkin.
Kvintti
Kvintin pituus
Koska puhdas kvintti soi hyvin konsonoivasti, se vaikuttaa vähän soinnun harmoniseen luonteeseen. Juurisävelen kvintti voidaankin esimerkiksi soittoteknisistä syistä jättää pois soinnun luonteen juurikaan muuttumatta.
Diatoninen asteikko
Diatonisuus on sekä nykyaikaisen nuottikirjoituksen että monien soittimien pohjana. Esimerkiksi pianon valkoiset koskettimet muodostavat seitsemän diatonista asteikkoa. Duuri- ja molliasteikon lisäksi kaikki kirkkosävellajit ovat diatonisia, eli ne voidaan erottaa osana diatonista asteikkoa. Diatoninen sävelkulku noudattaa duuri- ja molliasteikon kulkua koko- ja puoliaskelineen, kun taas kromaattisessa kulussa on näille asteikoille vieraita puolisävelaskelia. Puolisävelaskel on diatoninen, jos se on kahden (luonnollisen tai muunnetun) kantasävelen välissä, kuten C-duuriasteikolla c–des, cis–d tai cisis–dis, mutta kromaattinen, jos se on saman kantasävelen kahden erilaisen muodon välissä, kuten c–cis.
Viisaus
Viisautta voidaan tarkastella useista erilaisista viitekehyksistä. Se on filosofinen, uskonnollinen, kulttuurinen ja myös vime aikoina tieteellisen tutkimuksen kohteena oleva käsite. Kaikissa näissä perinteissä viisauden määritelmä on omanlaisensa. Tieteen alueella viisautta on tutkittu mm. psykologian, sosiologian ja gerontologian alueilla. Yhtä, kaikkien hyväksymää viisauden määritelmää ei siten ole olemassa, mutta on olemassa lukuisia (kymmeniä) malleja, joiden yhteisistä piirteistä on pyritty esittämään luetteloja.
Tutkimusta ja määrittelyä muista näkökulmista
Yllä esitellyt viisausmallit ovat olleet alueella vahvasti vaikuttavia. Viime aikoina alueen tutkimus on laajentunut ja viisautta on tutkittu mm. kulttuurienvälisen psykologian näkökulmasta, kontekstuaalisena ilmiönä ja kognitiivisen moninäkökulmaisuuden kautta mm. Igor Grossmanin tutkimusryhmässä. Grossmann vastustaa viisauden määrittelyä "luonteen" tai persoonallisuuden ominaisuudeksi. Se on enemmänkin tilannesidonnainen käyttäytymisen piirre, joka voi tulla vaihtelevasti eri tilanteissa esille. Siinä voi myös olla kulttuurien välisiä eroavaisuuksia. Merkittäviä viisauden tutkijoita on nykyisin myös Monika Ardelt, jonka mallissa korostetaan tiedollista, reflektiivistä ja myötätuntoista viisautta. Viisauteen liittyvää tiedon suhteellisuutta, kokemusperäisyyttä, laaja-alaisuutta sekä rajallisuuden ja ristiriitaisuuden ymmärtämistä on käsitelty Suomessa Kallion (2016) toimittamassa kirjassa. Myötätuntoa on puolestaan käsitelty Helsingin yliopistossa laajassa CoPassion-hankkeessa.
Hietamäen kappeli
Arkeologiset löydöt ja esineistö
thumb|200px|left|Pienempi Mietoisten kirkkoon ilmeisesti Hietamäestä tuoduista krusifikseista. Kirkon alttarilla olevan noin 40 senttiä korkean veistoksen risti on myöhempää tekoa.
Vuoden 1731 piispantarkastuksessa Hietamäen kappelissa oli kellojen lisäksi jäljellä vielä kulunut alttaripeite, kolehtihaavi ja suomenkielinen Raamattu. Kappelissa olivat myös tallella Hietamäen tilan omistajan Karl Gyllenflögin lesken, Helena Silfverarmin 1600-luvun loppupuolella lahjoittama kullattu ehtoolliskalkki ja siihen kuuluva öylättilautanen, jotka ilmeisesti myös päätyivät Mynämäelle.
Magneto
Magneton nousu
Auschwitzin kokemukset saivat Magneton ajattelemaan, että mutantit olivat ihmisiä ylempiä, ja Magneto päätti alkaa suojella mutantteja väkivallalla. Hän uskoi, että mutanteista (”Homo superior”) tulisi planeetan hallitseva elämämuoto.
Yhdessä he valloittivat kuvitteellisen Etelä-Amerikan valtion, San Marcon, ja aikoivat perustaa mutanttien valtion sinne. Tämäkin suunnitelma epäonnistui Ryhmä-X:n ansiosta. Myöhemmin Magneto rakensi Asteroidi M:n, asteroidin sisäisen tukikohdan, jonne hän seuraajineen muutti, mutta se tuhoutui myöhemmin taistelussa Ryhmä-X:ää vastaan.
Elokuvat
Kolmannessa elokuvassa hän yritti tuhota mutantteja parantavaa lääkettä valmistavan tehtaan, mutta lopulta Peto iski häneen tätä lääkettä poistaen Magneton voimat. Elokuvan viimeisessä kohtauksessa kuitenkin näytettiin, ettei lääke toiminut kunnolla ja hänen voimansa palaavat vähitellen.
Elokuvassa X-Men: First Class esiintyy nuori Magneto Michael Fassbenderin esittämänä. Elokuvassa paljastetaan enemmän hänen traagisesta taustastaan ja kuvataan professori X:än ja Magneton suhdetta heidän yhteisen historian alkutaipaleella. Elokuvassa myös kuvataan Magneton luisuminen pahaksi.
Videopelit
X-Men Legends -pelissä Magneton ääninäyttelijänä toimii Tony Jay. X-Men Legends II:ssa Magneto on yksi tärkeimmistä pelattavista hahmoista ja hänen ääninäyttelijänään toimi Richard Greene.
Bad Cat
Bad Cat on vuonna 2016 ensi-iltansa saanut turkkilainen tietokoneanimoitu toimintakomedia, jonka ovat ohjanneet Mehmet Kurtuluş ja Ayşe Ünal. Se perustuu Bülent Üstünin luomaan samannimiseen sarjakuvaan vuodelta 1996. Bad Cat on turkkilaisen animaatioyritys Anima Istanbulin ensimmäinen täyspitkä animaatioelokuva. Elokuva sai ensi-iltansa 5. helmikuuta 2016.
Naisten Liiga -kausi 2009
Kaudeksi 2009 sarjaan nousi FC United. Kauden 2008 jälkeen FC Kontu luopui sarjapaikasta ja fuusioitui Puistolan Urheilijoiden kanssa. Sarjaan nostettiin tilalle Kokkolan Pallo-Veikot.
Japanin 26 marttyyriä
Lupaavan alun saanut katolinen lähetystyö Japanissa alkoi kohdata ongelmia, kun kilpailu saarnaajaveljeskuntien välillä kiristyi ja jännitteet Portugalin ja Espanjan sekä Japanin hallinnon välillä kasvoivat. Kristinusko yritettiin tukahduttaa ja siihen aikaan ajoittuu Japanin 26 marttyyrin surmaaminen. Vuoteen 1630 mennessä katolisuus oli ajettu maan alle Japanissa. Kristittyjen lähetyssaarnaajien palatessa Japaniin 1800-luvun puolivälissä he löysivät maasta piilossa eläneen roomalaiskatolisen yhteisön, joka oli toiminut salassa Japanin hallitukselta yli 200 vuotta.
Varhainen kristillisyys Japanissa
Shōgun ja maan keisarillinen hallitus asettuivat aluksi katolisen lähetystyön tueksi toivoen, että katolisuus vähentäisi buddhalaisten munkkien valtaa Japanissa ja helpottaisi kaupankäyntiä Espanjan ja Portugalin kanssa. Samaan aikaan Shōgun oli kuitenkin myös tietoinen eurooppalaisesta kolonialismista. Japanin hallinto alkoi hiljalleen pitää katolista kirkkoa uhkana ja alkoi sortaa katolilaisia. Kristinusko kiellettiin ja ne japanilaiset, jotka eivät suostuneet hylkäämään uskoaan, tapettiin.
Kantalahti (kaupunki)
Historia
Historiansa aikana Kantalahti on joutunut useita kertoja maahantunkeutujien hyökkäysten kohteeksi. Ruotsalaiset ryöstivät ja polttivat Kantalahden vuonna 1590, liettualainen kasakkajoukko hävitti kylän vuonna 1613 ja englantilaiset polttivat sen vuonna 1855. Venäjän kansalaissodan aikana suomalaisten punakaartilaisten ja karjalaisten muodostamat joukot pysäyttivät suomalaisten hyökkäyksen kohti Kantalahtea keväällä 1918. Myöhemmin seutua pitivät hallussaan englantilaiset ja amerikkalaiset joukot.
Matkailu ja nähtävyydet
Pinnanmuodostukseltaan ja maisemiltaan vaihteleva, runsasjokinen ja -järvinen Kantalahden piiri on suosittu matkailukohde, joka houkuttelee erityisesti patikoijia, melojia ja hiihtäjiä. Hiihtokausi on parhaimmillaan maalis-huhtikuussa ja paras aika vaelluksille ja melontaretkille on heinäkuusta syyskuun alkuun.
Arnold Meri
Arnold Merestä tuli vuonna 1945 Neuvosto-Viron Komsomolin pääsihteeri. Hän kirjoitti Lavrenti Berijalle serkkunsa Lennart Meren palauttamiseksi Siperiasta perheineen sotasankarin arvovallalla. Vuonna 1951 Arnold Mereltä riistettiin virat ja arvonimet ja hänet karkotettiin Gorno-Altaiskiin, mutta hänet rehabilitoitiin Stalinin kuoleman jälkeen vuonna 1956 ja Meri palasi puoluetehtäviin Viroon.
Yrityskoko
Henkilöstön määrään perustuva kokoluokitus
Mikroyrityksen kokoraja ei ole täysin vakiintunut. Tilastokeskus on käyttänyt henkilöstömäärän rajana myös alle 5 henkeä.
Kirjanpidon kokoluokitus
Kirjanpitolaissa ei ole käsitteitä pk-yritys tai keskisuuri yritys.
Yrityskoko Suomessa
Kun yritykset luokitellaan vain henkilöstömäärän mukaan ottamatta huomioon niiden liikevaihtoa ja taseen loppusummaa, suuryritysten määrä on pieni. Vähintään 250 henkeä työllistäviä suuryrityksiä oli Suomessa 572 vuonna 2015. Ne työllistivät yhteensä noin 470 000 henkeä. Suuryritysten lukumäärä ja niiden henkilöstömäärä ovat olleet laskussa 2008–2015. Alle 10 henkeä työllistävien mikroyritysten kappalemäärä (340 870 vuonna 2015) on ollut nousussa, mutta samaan aikaan niiden keskikoko on pienentynyt ja yhteenlaskettu henkilöstömäärä laskenut (386 488 henkeä vuonna 2015).
Pelastustoimen laiminlyönti
KKO:2009:36
Nora ja Jarkko olivat seurustelleet noin vuoden, mutta he eivät asuneet yhdessä. Eräänä päivänä vuonna 2005 he olivat viettäneet aikaansa Noran kerrostaloasunnossa nauttien samalla alkoholia. Illalla he olivat menneet Noran vuorolla yhdessä saunomaan taloyhtiön saunaan. Saunottuaan Nora oli lähtenyt asuntoonsa ja vahvassa humalassa ollut Jarkko oli jäänyt löylyhuoneeseen. Melko pian Nora palasi hakemaan Jarkkoa, mutta aikalukitus oli lukinnut saunatilojen oven, eikä hän saanut Jarkkoon yhteyttä, vaan joutui palaamaan yksin asuntoonsa. Jarkko löytyi seuraavana aamuna löylyhuoneesta kuolleena ja kuolinsyyksi selvisi myöhemmin lämpöhalvaus. Noralle vaadittiin Pieksämäen käräjäoikeudessa rangaistusta heitteillepanosta ja kuolemantuottamuksesta taikka toissijaisesti pelastustoimen laiminlyönnistä.
Liège
Etymologia
Liègen kaupungin nimen alkuperästä esitetään useita erilaisia tulkintoja. Koska Liège on vanha roomalaisajalta peräisin oleva kaupunki, sen alkuperänä olisi eräiden teorioiden mukaan sama nimi kuin Pariisilla eli Lutèce, joka puolestaan tulee suota merkitsevästä sanasta lucotætia. Tätä teoriaa täydennetään vielä kaupungin saksalaisen nimen Lüttich läheisyydellä. Roomalaisteoriaa arvostellaan voimakkaasti ja lähtökohtina tuodaan esille myös termit Lætica (siirtokunta) ja Leudica (vapaa). Mahdotonta ei kuitenkaan ole, että kansan keskuudessa nämä kaikki eri lähtökohtaiset nimet ovat sulautuneet yhdeksi kokonaisuudeksi roomalaisvallan ja myöhemmän germaanisen kansainvaelluksen aikana.
Nykytutkimuksen valossa on kuitenkin todennäköisempää, että lähtökohtana olisi frankinkielinen Leudica eli 'julkinen paikka', josta valloninkielinen kaupunginnimi Lîdje selvästi on johdettavissa.
Historia
thumb|left|Liège. [[Matthäus Merianin (kuoli 1650) kaiverrus.]] Syntyneen kaupungin alueella ja sen lähitienoilla on syntynyt esimerkiksi frankkien kuningas ja keisari Kaarle Suuri noin vuonna 742. Kaarlen hallinnon päätyttyä 820 viikingit hävittivät seutua ensimmäisen kerran. Verdunin sopimuksella tehdyssä valtakunnan jaossa Liège liitettiin Lotharingianiin. Kaupungista tuli Liègen ruhtinaskunnan pääkaupunki vuonna 980, kun keisari vahvisti Liègen piispan omistusoikeudet. Piispalle kuului maaomistuksen myötä myös maallisen ruhtinaan arvo ja keisarin takaama täydellinen koskemattomuus. Privilegioiden antaja oli keisari Otto II. Niin varsinainen Liègen valtio oli syntynyt, ja sellainen se oli vuoteen 1795 saakka. Koko tämän pitkän historiallisen ajan ruhtinas-piispan johtamien Liègen kaupungin ja Liègen ruhtinaskunnan historiat ovat pitkälti samat.
Kivijärvi (Lahti)
Maantietoa
Järvessä on laskettu olevan yhdeksän saarta. Niiden yhteispinta-ala on 2,5 hehtaaria, mikä on noin 1,15 % järven kokonaispinta-alasta. Suurin saari on Kylänsaari, joka on 200 metriä pitkä ja 100 metriä leveä. Sen pinta-ala on 1,3 hehtaaria. Murhasaari on toiseksi suurin saari, jonka pituus on 100 metriä. Saareen tulee tie. Myös järven eteläosassa sijaitseva kartassa nimetön saari on saman kokoinen. Muut saaret ovat luotoja.
2512 Tavastia
2512 Tavastia on tähtitieteilijä Yrjö Väisälän vuonna 1940 löytämä asteroidi eli pikkuplaneetta. Se on nimetty suomalaisen maakunnan mukaan (Häme, latinaksi Tavastia).
Kellan Lain
Ura
Lain pelasi Uticassa 35 ottelua, joissa teki seitsemän maalia ja sai 11 pistettä sekä 84 rangaistusminuuttia. Tämän jälkeen hänet nostettiin joukkueesta ylös NHL:ään. Hän teki NHL-debyyttinsä 18. tammikuuta 2014 kotiottelussa Calgary Flamesia vastaan. Lähes kaikki kentällä olleet pelaajat aloittivat kaksi sekuntia aloituksen jälkeen joukkotappelun ja myös Lain liittyi tähän Kevin Westgarthin haettua hänet tappeluun. Lain sai tappelusta 5+20 minuuttia, joka näin päätti hänen debyyttinsä kahden vain sekunnin jälkeen. Kolme päivää myöhemmin Lain teki ensimmäisen NHL-maalinsa ensimmäisellä laukauksellaan ottelun toisessa vaihdossaan. Vancouver voitti ottelussa Edmonton Oilersin numeroin 2-1. Lain pelasi kahdeksan ottelua Vancouverissa ennen paluutaan Uticaan. Canucksin olympialaisissa pelannut keskushyökkääjä Ryan Kesler kärsi käsivammasta ja Lain nostettiin NHL:ään, jossa hän pelasi yhden ottelun ennen kuin hänet tiputettiin jälleen farmiin viisi päivää myöhemmin.
Occamin partaveitsi
Tieteellinen menetelmä
Occamin partaveitsi on usein säilyttävä, ”normaalitiedettä” ylläpitävä työkalu. On kuitenkin poikkeuksia, jolloin periaatteen soveltaminen on tehnyt tieteilijästä tieteen vastentahtoisen vallankumouksellisen; esimerkiksi Max Planck muotoili nykyisesti hyväksytyn kvanttihypoteesinsa ja piti siitä kiinni hyödyntäen Occamin partaveitsen logiikkaa. On kuitenkin myös tapauksia, joissa periaatteen väärinkäyttö on tukahduttanut tai hidastanut tieteellistä kehitystä johtuen lähinnä haluttomuudesta hyväksyä monimutkaisempia teorioita havaintoaineiston selittäjäksi. Esimerkiksi DNA hylättiin alun perin geneettisen informaation kantajana; kantajaksi oletettiin proteiinit, koska selitys vaikutti vielä tuolloin yksinkertaisemmalta.
Paweł Zagumny
Paweł Zagumny (s. 18. lokakuuta 1977 Jasło) on puolalainen lentopalloilija ja maailmanmestari. Seuratasolla Zagumny edustaa kotimaansa pääsarjan ZAKSA Kędzierzyn-Koźlea. Vuosina 1996-2014 hän edusti Puolan lentopallomaajoukkuetta. Zagumny on yksi maansa kaikkien aikojen tunnetuimmista pelaajista. Pelipaikaltaan hän on passari.
Kirkkopalvelut
Kirkkopalvelujen johtaja on Ilkka Mattila. Häntä ennen tehtävässä toimi pastori Simo Huhta, joka oli myös sen ensimmäinen johtaja. Keväällä 2020 Kirkkopalvelut työllisti 352 työntekijää. Kirkkopalvelujen liikevaihto vuonna 2020 oli 32,1 miljoonaa euroa. Kirkkopalvelut on SOSTEn jäsen.
Sulake
thumb|upright|Sulakkeen toimintarajat. Sulake toimii ajan ja virran yhteisvaikutuksesta. Sulake on virtapiirissä oleva turvalaite. Se suojaa sähkön käyttäjää tapaturmavaaralta, jos sähkölaite ylikuormittuu tai siihen tulee muu sähkötekninen vika, joka aiheuttaa virtapiikin järjestelmässä. Sulake suojaa myös sähköjohtoa ylikuormituksen aiheuttamalta lämpenemiseltä ja estää näin mahdollisen tulipalon. Vikavirtasuojakytkin ei korvaa sulaketta tai johdonsuojakatkaisijaa oikosulku- tai ylikuormitustilanteessa, sillä vikavirtasuoja toimii vain, jos virtaa karkaa normaalivirtapiiristä johonkin.
Sulakkeen toiminta perustuu sen sisällä olevaan metallilankaan tai -nauhaan, joka sulaa ja aiheuttaa virtapiirin katkeamisen virran lämmittessä liikaa. Sulakkeen toimintaan vaikuttaa sekä ylivirran suuruus että virran kestoaika. Toiminnan hidastamiseksi sulake voi olla myös täytetty esimerkiksi hiekalla. Palanutta sulaketta ei saa korjata, vaan sen tilalle tulee vaihtaa uusi samankokoinen tai pienempi sulake, ja selvittää sulakkeen palamisen syy.
Alttiiksi asettumisen etiikka
Kirjoittajat käsittelevät laadulliseen tutkimukseen liittyviä eettisiä kysymyksiä. Toimittajien mukaan teos on tarkoitettu paitsi tutkijoille, myös niille, jotka käyttävät tutkimustietoa opiskelijoina, päätöksentekijöinä tai esimerkiksi tulosten julkistajina.
Formoteroli
Haittavaikutukset
Formoterolin aiheuttamia haittavaikutuksia voivat olla pääkipu, väsymys, nenän tukkoisuus, vatsakivut ja huonovointisuus.
Grafologia
Grafologian käyttö henkilö- ja soveltuvuusarviointitesteissä
Työnantajan tai tämän osoittaman testaajan on työntekijän pyynnöstä annettava työntekijälle maksutta henkilö- tai soveltuvuusarvioinnissa annettu kirjallinen lausunto. Jos lausunto on annettu työnantajalle suullisena, työntekijän tulee saada selvitys lausunnon sisällöstä."
Killian-asiakirjat
Lopullista varmuutta asiasta ei ole, koska alkuperäisiä asiakirjoja ei ole julkaistu eikä niitä ole annettu asiantuntijoiden tarkempaan tutkimukseen. Vertaileminen vastaaviin asiakirjoihin on vaikeaa, koska tämän tyyppisiä muistioita ei yleensä arkistoitu. CBS:n edustajat myöhemmin myönsivät, että he eivät pysty osoittamaan asiakirjojen aitoutta. Mary Mapes erotettiin tapauksen johdosta, ja Dan Rather, CBS Newsin uutisankkuri, erosi myös tapauksen johdosta, ja haastoi CBS/Viacomin myöhemmin oikeuteen, koska tunsi tulleensa syntipukiksi.
DRAM
DRAM-protokollan yleispiirteet ja piirien rakenne
DRAM-piirien muistiosoite koostuu kahdesta osasta, rivi- ja sarakeosoitteesta. Näihin molempiin käytetään yhteisiä osoitelinjoja. Tyypillisesti osoitteen ylimmät bitit sisältävät rivin, alimmat bitit sarakkeen.
Käyttöjännite
PC-tietokoneiden vanhemmissa emolevyissä oli mahdollista käyttää sekä SDRAM DIMMejä että EDO SIMMejä. Näissä tehonsyöttö oli erikseen DIMMille ja SIMMille, mutta dataväylä oli yhdessä. Jos molempia laittaa samalle emolevylle, SDRAMin 3,3 voltin tulo tuhoutuu hetken jälkeen SIMMin 5 voltin syöttöjännitteen vuoksi.
DRAM muistityypit
DRAM-muistityyppejä on kehitetty useita eri versioita, kuten FPM, EDO, SDRAM, DDR, DDR2, DDR3 ja DDR4.
SDRAM
thumb|220px|SODIMM 64 MB SDRAM SDRAM esiteltiin 1996. SDRAM:in on myöhemmin syrjäyttänyt DDR SDRAM.
SDRAM-muistien hakuaika ilmoitetaan kellojaksolukemina, eli paljonko aikaa kuluu signaalin jälkeen ennen kuin piiri antaa dataa, tai piirille voidaan antaa seuraava ohjaussignaali.
CAS-latenssi (CL, CAS latency) on kellojaksomäärä jonka kuluttua sarakeosoitteen antamisesta piiri alkaa antaa dataa ulos. Se on tyypillisesti 2 tai 3 kellojaksoa. RAS-To-CAS latency ilmoittaa kellojaksoissa kuinka pian riviosoitteen antamisesta voidaan piirille antaa sarakeosoite. Tyypillisesti tämä latenssi on 2 tai 3 kellojaksoa.
SGRAM
SGRAM muistityyppiä käytetään standardeissa, kuten GDDR5.
DDR SDRAM
Tyyppinimityksellään DDR-SDRAM eroaa myös edeltäjistään. 100 MHz:n muistiväylässä toimivan muistin tyyppinimi on PC1600 ja 133 MHz:n väylässä PC2100. Nimitykset tulevat muistin hetkellisestä tiedonsiirtonopeudesta ilmoitettuna yksikössä MB/s, esimerkiksi PC1600 (8 tavua × 2 × 100 MHz = 1 600 MB/s) ja PC 2100 (8 tavua × 2 × 133 MHz = 2 100 MB/s). Edellisistä voidaan käyttää myös vanhentuneita nimityksiä PC200 ja PC266. Nopein standardoitu DDR toimii 400 MHz:n nopeudella ja sen mallimerkintä on PC3200.
Mobile DDR
Mobile DDR (myös nimillä mDDR, Low Power DDR, tai LPDDR) on vähävirtainen versio DDR-muistista mobiililaitteisiin.
Kirjallisuutta
Μνήμη τυχαίας προσπέλασης
Materialismi
Reduktiivinen materialismi
Gilbert Ryle pyrki osoittamaan teoksessaan The Concept of Mind (1949), että ruumista ja tajuntaa ei voida tarkasti erotella toisistaan. Niiden jyrkkä erottaminen oli hänen mukaansa kartesiolainen virhe.
Emergentti materialismi
Palauttavasta eli reduktiivisesta materialismista poikkeaa emergentti materialismi. Emergentti materialismi katsoo, että fysiikan tutkimien fyysisten ominaisuuksien lisäksi voi olla olemassa korkeamman tason ”emergenttejä” eli esiinnousevia ominaisuuksia.
Ihmistutkimuksessa ontologisen materialismin mukaan ihmismielen tiloja ja tapahtumia ei voi esiintyä itsenäisinä, aineellisista aivotoiminnoista irrallisina. Radikaalia materialismin muotoa edustavat eliminativistit, joiden mukaan arkipsykologian olettamia ajatuksia, uskomuksia ja tunteita ei ole olemassa. Reduktionistien mukaan mielentilat ovat olemassa, mutta ne ovat palautettavissa aivojen tai ruumiin tiloiksi samaan tapaan kuin esimerkiksi lämpö voidaan määritellä molekyylien liike-energiaksi. Emergentin materialismin mukaan ihmismieli on evoluution tuottama ominaisuuksien taso, jonka mahdollistaa ihmisen keskushermoston rakenne ja sosiaalinen vuorovaikutus kulttuuriympäristön kanssa. Vaikka ihminen rakentuu aineesta ja energiasta, hänellä on hallussaan lisäksi kulttuurievoluution tuottama henkinen perintö. . Emergentin materialismin ratkaisematon ongelma on, miten tämä kulttuurinen aines on materiaalisesti olemassa, jos sitä ei voi palauttaa (aivo)materian prosesseihin.
Venäjän maantiede
Topografia
Siperian kaakkoisosassa on muutamia vuoristoja, joista merkittävimmät ovat Badžalvuoristo ja Sihote-Alin. Sahalinin saaren erottaa mantereesta kapea Tatariansalmi.
Sijainti ja kulttuurimaantiede
Venäjän pinta-ala on noin 17,1 miljoonaa neliökilometriä. Se käsittääkin noin kahdeksasosan Maan asutuista alueista. Venäjällä on neljätoista rajanaapuria ja maarajaa 57 792 kilometriä. Sen rajanaapureista Viro, Latvia, Liettua, Valko-Venäjä, Ukraina, Georgia, Azerbaidžan ja Kazakstan ovat entisiä Neuvostoliiton tasavaltoja. Venäjän muut rajanaapurit ovat Norja, Suomi, Puola, Mongolia, Kiina ja Pohjois-Korea.
Ilmasto
Koska merivirrat eivät pääse juurikaan vaikuttamaan Venäjän ilmastoon, maan sadanta on vähäistä tai kohtuullista. Euroopan alangoilla ja Länsi-Siperiassa sademäärät pienenävät mentäessä luoteesta kaakkoon. Sademäärä pysyy koko alueella 600 millimetrin alapuolella ja on pienimmillään noin 200 millimetriä Kazakstanin rajalla. Itä-Siperiassa sadanta on maksimissaan noin 400 millimetriä ja Jäämeren rannikolla vain noin 125 millimetriä. Maan kosteimmat alueet ovat Kaukasuksella ja Tyynenmeren rannikolla. Vladivostokissa sataa noin 600 millimetriä vuodessa, ja kesämonsuunin vaikutus on merkittävä. Lunta sataa koko maassa, ja Siperiassa lumipeite voi olla maassa jopa 250 päivää vuodesta. Euroopanpuoleisilla alueilla lumi on maassa keskimäärin 40–200 päivää.
Kasvillisuus
[[Tiedosto:Russia vegetation.png|thumb|250px|Venäjän kasvillisuusvyöhykkeet.
2243 Lönnrot
2243 Lönnrot on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty Elias Lönnrotin mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Lonnrot.
Patrik Lostedt
Blues-vuodet
Kausi 2007–2008 Lostedtilla jäi vain 19 runkosarja- ja seitsemän playoff-ottelun mittaiseksi lokakuussa 2007 tulleen nilkkavamman takia. Hän ei kuntouduttuaan mahtunut kevätkaudella enää kunnolla Bluesin kokoonpanoon. Lostedt voitti kauden päätteeksi SM-hopeaa. Kaudella 2008–2009 hän kehittyi kiekollisessa pelissä, mutta kausi katkesi lopulta loukkaantumiseen Mestarien Liigan ottelussa tammikuussa 2009. Elokuussa 2009 Lostedt teki vuoden mittaisen jatkosopimuksen Bluesin kanssa. Hän teki kaudella 2009–2010 SM-liigan yhden kauden piste-ennätyksensä tehtyään 35 runkosarjaottelussa tehot 1+5=6. Lostedtin kausi katkesi kuitenkin jälleen loukkaantumisiin.
Pelityyli
Vaikka Lostedt oli pelaajana pienikokoinen, hänet tunnettiin hyvin fyysisestä pelityylistään. Lostedtin vahvuuksiin kuuluivat asenne, joukkuepelaaminen, vastustajan ärsyttäminen, kovuus ja puolustaminen. Hän osasi tarvittaessa pelata myös aiemmin vakituisellakin pelipaikallaan puolustajana sekä tapella. Lostedtin heikkouksiin kuuluivat kiekollinen peli ja liike. Hän haki toisinaan yli-innokkaasti kontaktia, joka kostauti tilanteiden ulospelaamisessa sekä jäähyinä.
SOHO
thumb|220px|SOHO (piirros).
Historia
Vuonna 1998 SOHO kääntyi ohjelmistovirheen vuoksi väärään asentoon, ja yhteys siihen katkesi. Observatorio saatiin kuitenkin neljän kuukauden päästä takaisin toimintaan.
Suwarrow
Historia
Saaren nykyinen nimi ei ole mitään polynesialaista kieltä, vaan Suwarrow on nimetty siellä vuonna 1814 käyneen venäläisen tutkimusmatkailija Mihail Lazarevin Suvarov-nimisen laivan mukaan. Suwarrow sai mainetta aarresaarena, kun amerikkalainen valaanpyyntialus Gem haaksirikkoutui saaren riutalle ja sitä pelastamaan lähetetty alus löysi saarelle haudatun arkun, jossa oli tuhansien dollarien edestä 1700-luvun kultakolikoita. Vuonna 1876 saarelta löydettiin 1600-luvun espanjalaisia kolikoita. Sitä, miten rahat olivat päätyneet saarelle, ei tiedetä. Varhaisista eurooppalaisista vierailijoista on kuitenkin löydetty merkkejä, muun muassa luurankoja ja useita eri esineitä. Niiden on arvailtu olleen peräisin jostakin haaksirikkoutuneesta espanjalaisesta aluksesta, tai ehkä eksyneestä Pandora-aluksesta, joka lähetettiin etsimään HMS Bountyn kapinoinutta miehistöä vuonna 1791. 1900-luvun alussa saarella yritettiin aloittaa simpukkaviljelmä. 1920- ja 1930-luvuilla kokeiltiin kookospalmun viljelemistä, mutta termiitit tuhosivat viljelmät. Toisessa maailmansodassa saarelle komennettiin uusiseelantilaisia tarkkailijoita, joiden rakentamat talot ovat edelleen pystyssä. Saaren teki tunnetuksi siellä vuosina 1952–1977 kolmeen otteeseen asunut uusiseelantilainen Tom Neale, joka kirjoitti kokemuksistaan menestyneen kirjan An Island to Oneself.
Ranskan Grand Prix 2007
Aika-ajot
Aika-ajot ajettiin lauantaina kello 14 paikallista aikaa (kello 15 Suomen aikaa). Paalupaikalla ajoi Massa ennen Hamiltonia ja Räikköstä. Ohjaustehostin ongelmista kärsinyt Renaultin Heikki Kovalainen oli kuudes, ja vaihdelaatikko ongelmista puolestaan kärsinyt Williamsin Nico Rosberg yhdeksäs.